Met mont a ran war-raok, ha buanoc'h buanañ, dre m'eo tresañ evel pep-tra, ur wech diazezet an diazezoù (n'eo ket brav an tamm frazenn-se ? Hañ ?) e ya buanoc'h hag aesoc'h. Neuze ma c'hellan me deskiñ tresañ, tamm-ha-tamm, e c'hell forzh piv en ober, dreist-holl en ur heuliañ kentelioù. Tud zo a lavar din "oh, brav e tresez… C'hoant am befe gouzout tresañ." Bah, n'eo ket diaes, tresit. Tresit, ha tresit c'hoazh, ha c'hoazh. Kregiñ eo an diaesañ, peogwir e weler-mat pegen fall eo (ha c'hoazh, gwelet am eus tud laouen gant traoù… iskis.. gwell-a-se evito). Aesoc'h marteze pa vezer yaouankoc'h (er skol-vamm e oamp laouen gant boulommigoù savet gant ur c'helc'h hag un nebeut skourroù ^^), hogen pegen laouen e vezer pa zeuer a-benn ! Netra plijusoc'h. Ha dont a ra e-unan, dre forzh tresañ. Hogen mar fell deoc'h gwellaat hep mont da gentel ebet (pe hep levrioù/lec'hiennoù internet/video-où/me-oar-me-où; kalz traoù a zo da sikour ac'hanoc'h), bezit prest da dresañ kalz, hogos bepred, ha da aloubiñ o kaieroù/follennoù/taolioù/… :D